Artūrs Butāns

Artūrs Butāns (dzimis ) ir latviešu uzņēmējs un politiķis. Šobrīd ir Nacionālās apvienības valdes loceklis un 14. Saeimas deputāts.

 Dzīvesgājums 
Dzimis 1992. gadā 23. decembrī. A. Butāns ir zinātnieka, ķīmiķa un LNNK dibinātāja Ervīna Baumaņa (1929—2023) mazdēls.

Strādājis un vadījis uzņēmumus restorānu, viesnīcu un tūrisma nozarē. A. Butāns bijis Kurzemes Biznesa Inkubatora un Liepājas Universitātes projektu vadītājs, kur strādājis ar uzņēmējdarbības attīstības un inovāciju jautājumiem.

A. Butāns ir organizācijas "Daugavas Vanagi" biedrs un Zemessardzes 44. kājnieku bataljona zemessargs.

 Izglītība 
Mācījies J. Čakstes Liepājas 10. vidusskolā, Pāvilostas vidusskolā, Rīgas komercģimnāzijā un Rīgas Tālmācības vidusskolā.

Studējis biznesa menedžmentu Sidnejas Biznesa koledžā Austrālijā. Šobrīd studē organizāciju un sabiedrības pārvaldes socioloģiju Latvijas Biozinātņu un tehnoloģiju universitātē.

 Politiskā darbība 
2018. gadā A. Butāns kandidēja 13. Saeimas vēlēšanās,NA kandidātu saraksts lsm.lv taču netika ievēlēts un uzsāka darbu kā Saeimas deputātes Ilzes Indriksones palīgs. A. Butāns vairākkārt pārvēlēts par Nacionālās apvienības Liepājas nodaļas vadītāju.Nacionālā apvienība Liepājā demonstrē gatavību pašvaldību vēlēšanām liepaja.pilseta24.lv 2016. gada 15. decembrī 2021. gada pašvaldību vēlēšanās A. Butāns veidoja Nacionālās apvienības sarakstu Liepājā, partijai iekļūstot Liepājas domē un valdošajā koalīcijā.pv2021.cvk.lv

 Ekonomikas ministrija 
2021. gadā A. Butāns uzsāka darbu Ekonomikas ministrijā kā ministru Jāņa Vitenberga un vēlāk arī I. Indriksones biroja vadītājs.

Ekonomikas ministra biroja vadītāja amatā bijis aktīvs līdzdalībnieks laikā, kad tika pieņemti lēmumi par Latvijas neatkarību no Krievijas dabasgāzes. A. Butāns bijis ministrijas deleģēts pārstāvis Ukrainas civiliedzīvotāju palīdzības sniegšanas un izmitināšanas koordinēšanā, kā arī pārstāvējis uzņēmēju intereses.

 14. Saeima 
2022. gada Saeimas vēlēšanās A. Butānu ievēlēja par 14. Saeimas deputātu.NA kandidātu saraksts lsm.lv Vada Saeimas Budžeta un finanšu (nodokļu) komisijas Eksporta un konkurētspējas apakškomisiju. Ievēlēts par Latvijas-Austrālijas deputātu grupas vadītāju. Vairākās 14. Saeimas sesijās iesniedzis visvairāk likumdošanas priekšlikumu un visvairāk debatējis.

 Grāmatas 
2022. gadā Artūrs Butāns, žurnāliste Līvija Leine un rakstnieks Ēriks Kūlis kopīgi izdeva grāmatu “E. Laumanis — Vēstules meitai no lēģera Mordovijā”, kurā iemūžinātas liepājnieka, Latvijas armijas virsnieka un Latviešu leģiona majora Ernesta Laumaņa vēstules un iepriekš nepublicētas fotogrāfijas. Grāmata izdota ar ”Daugavas Vanagu” atbalstu.

 Atsauces 

Kategorija:1992. gadā dzimušie
Kategorija:Nacionālās apvienības "Visu Latvijai!"—"Tēvzemei un Brīvībai/LNNK" politiķi
Kategorija:14. Saeimas deputāti